Post viziti la ekspoziciejon mi iris al la salono kie oni klarigas pri teproduktado. Tie por unua fojo mi vidis freŝajn teofoliojn, el kiuj ĉinoj faras divers-specajn teojn per malsamaj teknikoj pri oksidigo de la folioj. Speciale interesa afero por mi estis lerni kiel oni faras teon kun jasmena aromo (ne temas pri jasmena teo, ĝin oni faras per infuzado de jasmeno mem): oni miksas jasmenon kun la tefolioj kaj post iom da tempo apartigas ilin. Teo facile sorbas aromojn, pro tio estas grave konservi ĝin en senodora loko.